Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 445/12/5508	Ružomberok, 18.7.2014
EEČ : 2-42-105-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona a  prečin porušovania domovej slobody podľa § 194  ods. 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Ružomberok
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v presne nezistenom čase od 24.00 h dňa 02.07.2006 do 00.20 h dňa 03.07.2006 vošiel cez zatvorenú neuzamknutú bráničku do dvora rodinného domu č. 496 v Stankovanoch, okres Ružomberok, ktorého majiteľom je XXXXX, nar. 28.04.1961, trvalo bytom Stankovany č. 496, okres Ružomberok, následne pred samotným rodinným domom vošiel cez zatvorený neuzamknutý nasýpací otvor na uhlie do pivničných priestorov rodinného domu, odtiaľ prešiel cez pivnicu do garáže, odkiaľ odcudzil plechovú bandasku o objeme 20 l v hodnote 22,90,- Eur (690,-Sk) v ktorej bolo 18 l benzínu v hodnote 24,98,- Eur (752,40,- Sk), poľovnícku bundu v hodnote 36,51,- Eur (1.100,- Sk), v ktorej boli poľovný lístok, zbrojný preukaz, oprávnenie držiteľa zbrane, strelecký preukaz, povolenie na poľovačku vystavené na meno XXXXX v hodnote 23,57,- Eur (710,- Sk) a finančnú hotovosť vo výške 440,- Sk (14,61,- Eur), taktiež odcudzil z vchodových dverí do garáže zväzok kľúčov od malých garážových dverí, otváracích garážových dverí, poľovníckej skrinky, od zámky na motocykel zn. Babeta a od zámky od bicykla a následne odcudzil spod prístrešku rodinného domu motocykel zn. Babeta v hodnote 199,16,- Eur (6.000,- Sk), čím spôsobil XXXXX, nar. 28.04.1961, trvalo bytom Stankovany č. 496, okres Ružomberok škodu odcudzením vecí, motocykla zn. Babeta a finančnej hotovosti vo výške 307,12,- Eur (9.252,40 Sk).

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

Poverený príslušník OO PZ v Ružomberku v trestnej veci vedenej pod sp. zn. ČVS:ORP-666/OO-RK-2009 viedol trestné stíhanie proti XXXXX, nar. XXXXX, trvale bytom XXXXX, Bystrá 20655/4, okres XXXXX za  prečin krádeže podľa § 212 ods. 2 písm. a/ Trestného zákona, ktorého sa dopustil v súbehu s prečinom porušovania domovej slobody podľa § 194 ods. 1 Trestného zákona.  Obvinenému XXXXX bolo vznesené obvinenie za uvedené trestné činy uznesením povereného príslušníka OO PZ  v Ružomberku sp. zn. ČVS:ORP-656/OSV-RK-2006  zo dňa 17.07.2006. Obvinený bol stíhaný za skutok, že v presne nezistenom čase od 24.00 h dňa 02.07.2006 do 00.20 h dňa 03.07.2006 vošiel cez zatvorenú neuzamknutú bráničku do dvora rodinného domu č. 496 v Stankovanoch, okres Ružomberok, ktorého majiteľom je XXXXX, nar. 28.04.1961, trvalo bytom Stankovany č. 496, okres Ružomberok, následne pred samotným rodinným domom vošiel cez zatvorený neuzamknutý nasýpací otvor na uhlie do pivničných priestorov rodinného domu, odtiaľ prešiel cez pivnicu do garáže, odkiaľ odcudzil plechovú bandasku o objeme 20 l v hodnote 22,90,- Eur (690,-Sk) v ktorej bolo 18 l benzínu v hodnote 24,98,- Eur (752,40,- Sk), poľovnícku bundu v hodnote 36,51,- Eur (1.100,- Sk), v ktorej boli poľovný lístok, zbrojný preukaz, oprávnenie držiteľa zbrane, strelecký preukaz, povolenie na poľovačku vystavené na meno XXXXX v hodnote 23,57,- Eur (710,- Sk) a finančnú hotovosť vo výške 440,- Sk (14,61,- Eur), taktiež odcudzil z vchodových dverí do garáže zväzok kľúčov od malých garážových dverí, otváracích garážových dverí, poľovníckej skrinky, od zámky na motocykel zn. Babeta a od zámky od bicykla a následne odcudzil spod prístrešku rodinného domu motocykel zn. Babeta v hodnote 199,16,- Eur (6.000,- Sk), čím spôsobil XXXXX, nar. 28.04.1961, trvalo bytom Stankovany č. 496, okres Ružomberok škodu odcudzením vecí, motocykla zn. Babeta a finančnej hotovosti vo výške 307,12,- Eur (9.252,40 Sk).

	XXXXX vo svojej výpovedi dňa 20.09.2013 sa ku skutku, ktorý sa mu kladie za vinu v celom rozsahu priznal, svoje konanie oľutoval, pričom uviedol, že si pamätá len na určité veci, pretože bol veľmi opitý. Škodu, ktorú spôsobil poškodenému XXXXX uhradil prostredníctvom  služby Western Union   dňa 11.06.2014, kedy mu zaslal na poštu v Ľubochni sumu 308,- Eur. 

	Z prečinu krádeže podľa § 212 ods. 2 písm. a/ Trestného zákona, ktorého sa dopustil v súbehu s prečinom porušovania domovej slobody podľa § 194 ods. 1 Trestného zákona je usvedčovaný aj ďalšími dôkazmi vykonanými v prípravnom konaní a to výpoveďou svedka - poškodeného XXXXX, výpoveďou svedka XXXXX,  svedka XXXXX, odborným vyjadrením o výške škody zo dňa 11.07.20006 a zápisnicou o ohliadke miesta činu a fotodokumentáciou. 

	V priebehu prípravného konania bolo zistené, že obv. XXXXX sa dlhodobo zdržiava v Spojenom kráľovstve Veľkej Británie a XXXXX na adrese  XXXXX, kde pracuje. Podľa posudkov nie je evidovaný v evidencii priestupkov v mieste svojho bydliska. Mesto XXXXX v správe uviedlo, že v mieste trvalého bydliska sa nezdržiava a posledný zamestnávateľ u ktorého pracoval PEEG - EGRECKÝ Peter do 04.07.2006, ako robotník drevovýroby ho hodnotil kladne. Podľa odpisu z registra trestov doposiaľ súdne trestaný nebol.  	

	XXXXX do zápisnice o výpovede obvineného zo dňa 20.09.2013 dal súhlas na podmienečné zastavenie trestného stíhania. 

	Je stíhaný za prečin krádeže podľa § 212 ods. 2 písm. a/ Trestného zákona, za ktorý možno uložiť trest odňatia slobody až na dva roky a prečin porušovania domovej slobody podľa § 194 ods. 1 Trestného zákona,  za ktorý možno uložiť trest odňatia slobody až na dva roky. 
 
Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

    Podľa § 216 ods. 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania. 

Vzhľadom k tomu, že obv. XXXXX   vyhlásil, že spáchal skutok, že ktorý je trestne stíhaný a nevznikli žiadne pochybnosti o tom, že jeho vyhlásenie bolo vykonané slobodne, vážne a zrozumiteľne a s prihliadnutím na jeho osobu, doterajší život a na okolnosti prípadu, som rozhodla tak, ako je uvedené vo výrokovej časti tohto uznesenia, pretože takéto rozhodnutie považujem za dostačujúce. 

	Súčasne bola uložená obvinenému skúšobná doba na dolnej hranici zákonom stanovenej trestnej sadzby, ktorá začne plynúť právoplatnosťou tohto uznesenia o podmienečnom zastavení trestného stíhania. 

    Podľa § 217 ods. 1 Trestného poriadku, ak obvinený v priebehu skúšobnej dobe povedie riadny život, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Badinková
prokurátorka